CELEX: 22012D0103
Language: sk
Date: 2012-06-15 00:00:00
Title: Rozhodnutie Spoločného výboru EHP č. 103/2012 z  15. júna 2012 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

4.10.2012   
            
            
               SK
            
            
               Úradný vestník Európskej únie
            
            
               L 270/1
            
         ROZHODNUTIE SPOLOČNÉHO VÝBORU EHP
   č. 103/2012
   z 15. júna 2012,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 80/2012 z 30. apríla 2012 (1).
            
         
               (2)
            
            
               Delegované nariadenie Komisie (EÚ) č. 1152/2011 zo 14. júla 2011, ktorým sa dopĺňa nariadenie Európskeho parlamentu a Rady (ES) č. 998/2003, pokiaľ ide o preventívne zdravotné opatrenia na kontrolu infekcie Echinococcus multilocularis u psov (2), sa má začleniť do dohody.
            
         
               (3)
            
            
               Delegované nariadenie Komisie (EÚ) č. 1153/2011 z 30. augusta 2011, ktorým sa mení a dopĺňa príloha Ib k nariadeniu Európskeho parlamentu a Rady (ES) č. 998/2003, pokiaľ ide o technické požiadavky na vakcináciu proti besnote (3), sa má začleniť do dohody.
            
         
               (4)
            
            
               Smernica Rady 2007/43/ES z 28. júna 2007, ktorou sa stanovujú minimálne pravidlá ochrany kurčiat chovaných na produkciu mäsa (4), sa má začleniť do dohody.
            
         
               (5)
            
            
               Vykonávacie rozhodnutie Komisie 2011/629/EÚ z 20. septembra 2011, ktorým sa mení a dopĺňa príloha D k smernici Rady 88/407/EHS, pokiaľ ide o obchodovanie v rámci Únie so spermou domáceho hovädzieho dobytka, odosielanou z inseminačných staníc na odber spermy a skladovanie spermy (5), sa má začleniť do dohody.
            
         
               (6)
            
            
               Toto rozhodnutie sa týka právnych predpisov, ktoré sa vzťahujú na živé zvieratá okrem rýb a živočíchov akvakultúry a na živočíšne produkty, akými sú napríklad vajíčka, embryá a spermie. Právne predpisy týkajúce sa týchto otázok sa neuplatňujú na Island, ako sa uvádza v odseku 2 úvodnej časti kapitoly 1 v prílohe I k dohode. Toto rozhodnutie sa preto neuplatňuje na Island.
            
         
               (7)
            
            
               Toto rozhodnutie sa týka právnych predpisov o veterinárnych záležitostiach. Právne predpisy týkajúce sa veterinárnych záležitostí sa neuplatňujú na Lichtenštajnsko, pokým platnosť dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k dohode. Toto rozhodnutie sa preto neuplatňuje na Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Do bodu 10 [nariadenie Európskeho parlamentu a Rady (ES) č. 998/2003] v časti 1.1 sa vkladá táto zarážka:
               
                           „—
                        
                        
                           
                              32011 R 1153: delegované nariadenie Komisie (EÚ) č. 1153/2011 z 30. augusta 2011 (Ú. v. EÚ L 296, 15.11.2011, s. 13).“
                        
                     
         
               2.
            
            
               Za bod 148 (vykonávacie rozhodnutie Komisie 2011/215/EÚ) v časti 1.2 sa vkladá tento text:
               
                           „149.
                        
                        
                           
                              32011 R 1152: delegované nariadenie Komisie (EÚ) č. 1152/2011 zo 14. júla 2011 (Ú. v. EÚ L 296, 15.11.2011, s. 6).
                           Tento právny akt sa neuplatňuje na Island.
                           Ustanovenia nariadenia sa na účely tejto dohody vykladajú s touto úpravou:
                           v prílohe I časti A sa do zoznamu pridáva tento text:
                           
                                       ‚NO
                                    
                                    
                                       Nórsko
                                    
                                    
                                       celé územie‘ “
                                    
                                 
                     
         
               3.
            
            
               Do bodu 7 (smernica Rady 88/407/EHS) v časti 4.1 sa dopĺňa táto zarážka:
               
                           „—
                        
                        
                           
                              32011 D 0629: vykonávacie rozhodnutie Komisie 2011/629/EÚ z 20. septembra 2011 (Ú. v. EÚ L 247, 24.9.2011, s. 22).“
                        
                     
         
               4.
            
            
               Do bodu 6 (smernica Rady 88/407/EHS) v časti 8.1 sa dopĺňa táto zarážka:
               
                           „—
                        
                        
                           
                              32011 D 0629: vykonávacie rozhodnutie Komisie 2011/629/EÚ z 20. septembra 2011 (Ú. v. EÚ L 247, 24.9.2011, s. 22).“
                        
                     
         
               5.
            
            
               Za bod 12 (smernica Rady 2008/119/ES) sa v časti 9.1 vkladá tento bod:
               
                           „13.
                        
                        
                           
                              32007 L 0043: smernica Rady 2007/43/ES z 28. júna 2007, ktorou sa stanovujú minimálne pravidlá ochrany kurčiat chovaných na produkciu mäsa (Ú. v. EÚ L 182, 12.7.2007, s. 19).
                           Tento právny akt sa neuplatňuje na Island.“
                        
                     
         Článok 2
   Znenie delegovaných nariadení (EÚ) č. 1152/2011 a (EÚ) č. 1153/2011, smernice 2007/43/ES a vykonávacieho rozhodnutia 2011/629/EÚ v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 16. júna 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 15. júna 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 248, 13.9.2012, s. 13.
   
      (2)  Ú. v. EÚ L 296, 15.11.2011, s. 6.
   
      (3)  Ú. v. EÚ L 296, 15.11.2011, s. 13.
   
      (4)  Ú. v. EÚ L 182, 12.7.2007, s. 19.
   
      (5)  Ú. v. EÚ L 247, 24.9.2011, s. 22.
   
      (6)  Ústavné požiadavky neboli oznámené.